**ОПШТИНСКО ВЕЋЕ ОПШТИНЕ ГАЏИН ХАН** на основу члана 46 Закона о локалној самоуправи („Службени гласник РС“. број 129/07, 83/14 - др. закон, 101/16 - др. закон и 47/18), члана 40. Статута Општине Гаџин Хан (“Службени лист града Ниша” број 10/19, 101/19), члана 3., члана 22. Одлуке о Општинском већу општине Гаџин Хан (“Службени гласник града Ниша” бр. 83/08, 79/17), члана 20. Пословника Општинског већа општине Гаџин Хан (“Службени лист града Ниша” број 93/2004), на својој 10 (десетој) седници, одржаној дана 2. децембра 2020. године, доноси:

**РЕШЕЊЕ**

**о формирању Радне групе за израду Локалног акционог плана за запошљавање и приступању израде Локалног акционог плана за запошљавање**

1. Формира се Радна група за израду Локалног акционог плана за запошљавање Општине Гаџин Хан у саставу:

1. Милан Денић (Општина Гаџин Хан, Кабинет председника општине)

2. Милена Живковић (Општина Гаџин Хан, Председник савета за запошљавање)

3. Драгана Станковић (НСЗ филијала Ниш испостава Гаџин Хан, Евидентичар)

4. Александар Ђорђевић (Општина Гаџин Хан, Члан општинског већа)

5. Александар Ранђеловић, (Општина Гаџин Хан, општинска управа, дипл. правник)

1. Задатак Радне групе је да прикупи податке значајне за израду Локалног акционог плана за запошљавање, изради Нацрт локалног акционог плана за запошљавање, спроведе јавну расправу и исти достави Општинском већу општине Гаџин Хан на усвајање.

Радна група за израду Локалног акционог плана за запошљавање обухвата носиоце, активности и рокове за реализацију у следећим областима значајним за запошљавање:

* Национална служба за запошљавање
* Локална самоуправа
* Савет за запошљавање
* Економија

Основ израде Локалног акционог плана за запошљавање јесте Национална стратегија за запошљавање, Национални акциони план за запошљавање и приказ стања на основу расположивих истраживања и релевантних података за Општину Гаџин Хан.

3. Радна група за израду Акционог плана за запошљавање ће на основу анализе локалне економске ситуације, стања на тржишту рада и демографске анализе, сачинити овај документ.

 4. Ово решење објавити у Службеном листу града Ниша.

 **ОПШТИНСКО ВЕЋЕ ОПШТИНЕ ГАЏИН ХАН**

Број:06-591/20-III

У Гаџином Хану дана 2. децембра 2020.године ПРЕДСЕДНИК

 Милисав Филиповић

\_\_\_\_\_\_\_\_\_\_\_\_\_\_\_\_